paragraph_text: Koncept godišnjeg odmora u modernom smislu potječe iz 20. stoljeća kada su industrijalizacija i urbanizacija omogućili stvaranje moderne srednje i radničke klase koja si je mogla priuštiti godišnji odmor, dotada isključivo dostupan najimućnijim dijelovima društva. On se obično koristi za izlete i turistička putovanja, a u Europi se uvriježio običaj da se na godišnji odmor odlazi u srpnju i kolovozu koji su najtopliji mjeseci godine, te kada je u većini zemalja ljetni školski praznici za djecu, što omogućuje korisnicima godišnjeg odmora da ih provode sa svojim obiteljima.